CONVOCATÒRIA D'ESTUDIANTS PER A LA PARTICIPACIÓ EN LA TRANSFORM4EUROPE WEEK - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/22793)
  + [Valencià](/va/acuerdo/22847)






Selector de idioma

Leer

* [Español](/es/acuerdo/22982)
* [Valencià](/va/acuerdo/22774)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA D'ESTUDIANTS PER A LA PARTICIPACIÓ EN LA TRANSFORM4EUROPE WEEK[Butlletí Oficial Universitat d'Alacant](/ca/Publicacion)
====================================================================================================================================

Secretaria General

Butlletí Oficial Universitat d'Alacant





CONVOCATÒRIA D'ESTUDIANTS PER A LA PARTICIPACIÓ EN LA TRANSFORM4EUROPE WEEK

Data d'aprovació
:   21/02/2022

Data de publicació
:   22/02/2022

Òrgan competent
:   Rectora

Secció
:   CONVOCATÒRIES I CONCURSOS

* [Annexos](#anexos)

* [Ver acuerdo en formato **PDF**](/Acuerdos/DescargarAcuerdo/22868)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/22472)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/22943)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA D'ESTUDIANTS PER A LA PARTICIPACIÓ EN LA TRANSFORM4EUROPE WEEK&url=https://www.boua.ua.es/va/acuerdo/22124)

**Títol:** CONVOCATÒRIA D'ESTUDIANTS PER A LA PARTICIPACIÓ EN LA TRANSFORM4EUROPE WEEK

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dilluns, 21 de febrer de 2022

CONVOCATÒRIA D'ESTUDIANTS PER A LA PARTICIPACIÓ EN LA TRANSFORM4EUROPE WEEK

PREÀMBUL

El Vicerectorat de Relacions Internacionals i Cooperació per al Desenvolupament en col·laboració amb la [Direcció de Relacions i Projectes Institucionals](https://web.ua.es/es/dir-inst) convoca ajudes per a la participació de l'estudiantat de la Universitat d'Alacant (d'ara endavant, UA) en la Transform4Europe Week, dins del marc del programa Universitats Europees Transform4Europe.

L'aliança Transform4Europe (d'ara en avant, aliança) està formada per set universitats de regions europees diferents:

* Universitat del Sarre (Alemanya)
* Universitat d'Alacant (Espanya)
* Acadèmia d'Arts d'Estònia (Estònia)
* Universitat de Silèsia a Katowice (Polònia)
* Universitat de Sofia (Bulgària)
* Universitat de Trieste (Itàlia)
* Universitat Vytautas Magnus (Lituània)

L'objectiu d'aquesta aliança és contribuir a la millora i la transformació de les regions del consorci Transform4Europe en entorns sinèrgics, innovadors i atractius de referència des del punt de vista del coneixement, amb la intenció de millorar la qualitat, el rendiment i la competitivitat internacional de l'Espai Europeu d'Educació Superior

La Transform4Europe Week es concep como l'instrument clau de l'aliança per a augmentar significativament el nombre de mobilitats d'estudiants. Es presenta com una iniciativa de curta duració innovadora i atractiva per a l'aprenentatge, l'ensenyament i la formació.

La Transform4Europe Week s'estructura en les modalitats següents:

* Educativa
* Investigadora
* Doctoral
* Administrativa
* Artística
* Cultural i social

Els estudiants de la UA interessats a assistir a la Transform4Europe Week podran optar a participar en la modalitat educativa o en la doctoral.

Modalitat educativa

Dins de aquesta modalitat, l'alumnat podrà triar una de les tres branques següents:

* Transformació digital i regions intel·ligents
* Transformació ambiental i sostenibilitat
* Transformació social, desenvolupament comunitari i inclusió

Els mètodes d'ensenyament implementats seguiran, en la mesura que siga possible, un enfocament "basat en desafiaments" per a desenvolupar les habilitats operatives dels estudiants d'acord amb la idea del coneixement i l'esperit empresarial.

Modalitat doctoral

L'alumnat de doctorat en la Transform4Europe Week podrà participar en mòduls didàctics o d'investigació.

Les activitats d'investigació es dividiran al seu torn en tres mòduls, segons els quals es formaran tres grups d'investigació. Els mòduls estan relacionats amb les següents àrees:

* Transformació digital i regions intel·ligents
* Transformació ambiental i sostenibilitat
* Transformació social, creació de comunitats i inclusió

OBJECTE

Aquesta convocatòria té per objecte l'assignació de 20 places (15 per a estudiants de grau/màster i 5 per a estudiants de doctorat) i la concessió de les 20 ajudes econòmiques respectives a estudiants matriculats en la Universitat d'Alacant interessats a participar en la Transform4Europe Week, que tindrà lloc a la Universitat de Silèsia (Polònia) del 9 al 13 de maig de 2022.

1. Requisits de participació

1.1. Requisit de matrícula: l'alumnat ha d'estar degudament matriculat en la UA en el curs 21-22 en un determinat programa d'estudis conduent a l'obtenció d'un títol oficialment reconegut de grau, màster oficial o doctorat.

1.2. Requisit d'idiomes: estar en possessió d'un nivell d'anglès B2 com a mínim.

Cada estudiant haurà de justificar el requisit lingüístic de la UA mitjançant la presentació d'un document oficial que acredite el nivell mínim d'idioma requerit. Els documents que es valoraran són exclusivament els continguts en la Normativa de la UA per a l'acreditació interna de competències lingüístiques en valencià i llengües estrangeres, que es pot trobar en la pàgina web del Servei de Llengües ([Pla d'Acreditació Lingüística](https://sl.ua.es/va/pla-d-acreditacio-linguistica.html)).

Només podran ser considerats aquells documents obtinguts fins a la data en què finalitze el termini de presentació de sol·licituds.

Pel que fa a l'acreditació d'idiomes per superació d'assignatures, únicament es podran admetre les superades fins a la convocatòria C2 del curs 2021-22 inclusivament.

2. Marc legal i pressupostari

L'ajuda econòmica que es rep està constituïda per fons del projecte Transform4Europe de la Unió Europea. La quantitat total depèn de la consignació pressupostària d'aquest organisme.

Per a aquesta convocatòria, la dotació màxima corresponent al projecte Transform4Europe és de 25.000 € i es troba consignada en l'aplicació 80.02.1A.94.43 del centre de despesa 5220, de l'Oficina de Gestió de Projectes Institucionals.

L'ajuda assignada s'ajustarà pel que fa als principis i funcionament al que disposa la Llei 38/2003, de 17 de novembre, General de Subvencions; a les regulacions, els requisits i els termes establits per les normes de funcionament intern de la UA; i al que estableix aquesta convocatòria.

El romanent no aplicat romandrà en la clau pressupostària assignada al projecte del centre de despesa 5220, de l'Oficina de Gestió de Projectes Institucionals.

3. Duració de l'activitat i places oferides

L'activitat es desenvoluparà entre els dies 9 i 13 de maig del 2022 a la Universitat de Silèsia (Polònia).

S'ofereixen 20 places (15 per a estudiants de grau/màster i 5 per a estudiants de doctorat). Del total de places, se'n reserven 3 per a ser cobertes per persones amb diversitat funcional. En aquest cas, les persones aspirants hauran d'acreditar un grau de discapacitat igual o superior al 33%. En el supòsit de no ser cobertes aquestes places per persones amb diversitat funcional, s'acumularan a les places del torn general.

4. Descripció del procés de sol·licitud i selecció de candidats

4.1. Termini i procediment de sol·licitud

El termini de presentació de sol·licituds serà de 10 dies des del dia posterior a la publicació d'aquesta convocatòria en el BOUA.

Els candidats hauran de completar el formulari de sol·licitud a través d'UACloud en https://sri.ua.es/va/movilidad/t4e/transform4europe-week.html

4.2. Selecció

Les sol·licituds seran avaluades per una comissió presidida per la vicerectora de Relacions Internacionals i Cooperació per al Desenvolupament o persona en qui delegue.

La selecció de places es resoldrà d'acord amb la valoració dels mèrits acreditats per cada estudiant atès el barem detallat en l'[Annex](/Acuerdos/DescargarAnexoxId?idanexo=313690&idacuerdo=22568&idioma=es). Les sol·licituds s'ordenaran de major a menor puntuació i es farà una llista d'espera, amb la qual es cobriran les renúncies possibles.

El barem comprendrà tres apartats i la puntuació total resultarà de la suma d'aquests a+b+c:

a. Expedient acadèmic en l'estudi des del qual se sol·licita l'ajuda (màxim 10,5 punts)

b. Coneixement de l'idioma (màxim 3 punts)

c. Puntuació addicional (màxim 14 punts)

- Participació en una altra activitat Transform4Europe: 2 punts per cada activitat diferent on haja participat l'estudiant (màxim 4 punts)

- Participació en el Buddy Program: 1 punt per semestre (màxim 2 punts)

- Pertinença a grup ARA (1 punt)

- Participació en algun dels programes internacionals d'intercanvi que ofereix la Universitat d'Alacant (Erasmus+ KA103-KA131, Erasmus+ KA107-KA171, Global): 2 punts per semestre d'intercanvi (6 punts màxim)

- Participació en Dobles Graus Internacionals de la UA (1 punt)

Tots els mèrits presentats hauran de reunir-se en la data de finalització del termini de presentació de sol·licituds, i seran acreditats en la forma que s'estableix en cada cas.

4.3. Resolucions i notificacions

Atès el principi de transparència arreplegat en la Llei 40/2015, d'1 d'octubre, de règim jurídic del sector públic, i al que es disposa l'article 45.1 de la Llei 39/2015, d'1 d'octubre, del procediment administratiu comú de les administracions públiques, les publicacions detallades en aquestes bases i les dades d'aplicació d'aquestes es faran en l'adreça web que hi ha al final de aquest paràgraf, que substitueix la notificació a les persones interessades i produirà els mateixos efectes: <https://sri.ua.es/va/movilidad/t4e/transform4europe-week.html>

Es publicarà en la pàgina web a dalt indicada la resolució provisional i hi haurà un termini de 5 dies hàbils per a presentar al·legacions. Resoltes les al·legacions es publicarà la resolució definitiva de la convocatòria en la mateixa pàgina web.

4.4. Comissió de Selecció

La Comissió de Valoració titular estarà formada per:

-Presidenta: vicerectora de Relacions Internacionals i Cooperació per al Desenvolupament

-Secretària: subdirectora de Mobilitat d'Estudiants.

-Vocal: directora del Servei de Relacions Internacionals

La Comissió de Valoració suplent estarà formada per:

-President: director del Secretariat de Mobilitat (responsable de la Coordinació Institucional Erasmus+)

-Secretària: subdirectora de Gestió de Projectes de Mobilitat.

-Vocal: gestora en cap de Convocatòries i Gestió Econòmica

La Comissió de Selecció es reserva el dret de convocar les persones candidates per a contrastar qualsevol informació relacionada amb el contingut de la sol·licitud.

5. Tasques i obligacions dels estudiants seleccionats

1. Participar de manera activa en les activitats proposades per la universitat de destinació.

2. Tenir coneixements suficients de l'idioma per a poder participar en les activitats que proposa la universitat de destinació. La UA no es fa responsable de les mancances que en aquest sentit tinga l'alumnat ni de les conseqüències que se'n puguen derivar.

3. Mantenir contacte i estar localitzable per la Unitat de Mobilitat, que podrà posar-se en contacte amb l'alumnat en qualsevol moment, tant durant tot el procés de selecció, com durant la setmana que dure l'activitat, a través del correu electrònic de la UA, com també facilitar les dades de contacte en cas d'emergència.

4. Comunicar immediatament qualsevol canvi de la sol·licitud inicial; en concret a la Unitat de Mobilitat el que faça referència a renúncia.

5. Responsabilitzar-se amb els termes següents, que haurà de complir en el moment de dur a terme la participació en l'activitat :

· Que no iniciarà el viatge si es troba amb la simptomatologia pròpia de la COVID-19 (tos, febre, dificultat per a respirar, etc.).

· Que complirà amb la normativa establida tant pel Ministeri de Sanitat com pel Ministeri d'Universitats i altra normativa d'aplicació relativa a les normes de salut i higiene, com també als protocols establits per la UA en el marc dels plans de prevenció (Instrucció de Prevenció de Riscos Laborals IPRL-26).

· Que complirà amb la normativa establida pel govern del país de destinació relativa a l'evolució de la situació sanitària en aquest país que implique possibles quarantenes o confinament.

6. Reconeixement

Com a reconeixement per la participació en la Transform4Europe Week, els estudiants rebran un certificat emès pel Vicerectorat de Relacions Internacionals i Cooperació per al Desenvolupament de la Universitat d'Alacant. Aquest certificat donarà dret a la persona participant al reconeixement de dos o tres crèdits (depenent dels mòduls que trien els estudiants a l'hora de la inscripció).

7. Renúncia i penalització

1. La renúncia s'ha de notificar per escrit a la Unitat de Mobilitat a través d'UACloud > eAdministració > Instància Genèrica (dirigida a l'oficina de Mobilitat) fent constar que la renúncia és relativa a l'activitat Transform4Europe.

2. COVID-19. Les renúncies produïdes a causa de la crisi sanitària per coronavirus no seran penalitzades.

3.      Les renúncies no penalitzaran mentre siguen presentades en el termini establit en la Resolució Provisional.

4.      Si les renúncies són presentades fora d'aquest termini, l'estudiant tindrà penalització en les convocatòries següents per a la participació en la Transform4Europe Week. Aquesta penalització consistirà a perdre la preferència en la sol·licitud següent que hi faça, i es donarà prioritat a la resta d'estudiants.

5.      Si no es comunica la renúncia amb anterioritat a l'inici de l'activitat, es penalitzarà amb l'exclusió en la sol·licitud següent que faça en la Transform4Europe Week.

8. Unitat competent en la gestió

La gestió de la convocatòria correspondrà al Servei de Relacions Internacionals. Els dubtes que puguen sorgir seran plantejats en el correu electrònic [ygqodpwhwomfya@zx.dv](mailto:hmralzrwzqtody@bl.wg)

9. Finançament, forma de justificació i pagament

L'Oficina de Gestió de Projectes Institucionals (OGPI) de la Universitat d'Alacant s'encarregarà de reservar i abonar l'import dels vols i els hotels, i per tant, de conservar tota la documentació relativa a aquestes despeses.

Les despeses finançades seran les següents:

a. Despeses cobertes per la UA:

* Hotel mitja pensió (desdejuni i sopar). Màxim 7 dies, 6 nits (modificable segons disponibilitat de vols )
* Vol d'anada i tornada

b.      Despeses cobertes per la institució d'acollida:

* Menjars del 9 al 13 de maig en el marc de les activitats organitzades en la Transform4Europe Week
* Trasllats relacionats directament amb les activitats programades

No es reembossarà cap despesa addicional incorreguda pel estudiant.

La institució organitzadora de la Transform4Europe Week facilitarà a les persones participants un certificat d'assistència.

10. Assegurança mèdica

És imprescindible estar cobert per una assegurança mèdica durant l'estada al país estranger.

Targeta Sanitària Europea de l'Institut Nacional de la Seguretat Social:

Si la persona beneficiària està afiliada al règim general de la Seguretat Social, pot dirigir-se a l'INSTITUT NACIONAL DE LA SEGURETAT SOCIAL i obtenir la Targeta Sanitària Europea (TSE). La TSE és el document acreditatiu del dret a rebre les prestacions sanitàries que siguen necessàries, des d'un punt de vista mèdic, durant la seua estada temporal per motius d'estudis, treball, turisme..., en el territori d'un altre Estat membre (Alemanya, Àustria, Bèlgica, Bulgària, Xipre, Croàcia, Dinamarca, Eslovàquia, Eslovènia, Estònia, Finlàndia, França, Grècia, Hongria, Irlanda, Islàndia, Itàlia, Letònia, Liechtenstein, Lituània, Luxemburg, Malta, Noruega, Països Baixos, Polònia, Portugal, Regne Unit, República Txeca, Romania, Suècia i Suïssa).

Per a sol·licitar la TSE o obtenir més informació ha d'entrar en la pàgina web de la Seguretat Social.

Assegurança de viatge:

En qualsevol cas, i atesa la importància de disposar d'altres cobertures a més de l'assegurança mèdica bàsica, la UA té contractada una pòlissa col·lectiva d'assistència en viatge, que inclou assistència sanitària, assegurança d'accidents, responsabilitat civil, repatriació i transport de ferits o malalts, durant l'estada a l'estranger. L'import individual serà abonat per la UA i el certificat arribarà a l'adreça electrònica de la UA de la persona participant.

11. Protecció de dades

D'acord amb el que disposa la legislació vigent en matèria de protecció de dades, la Universitat d'Alacant tractarà les dades aportades amb la finalitat de gestionar i tramitar les sol·licituds de participació en aquesta convocatòria.

La base de legitimació d'aquest tractament es basa en el compliment d'una missió realitzada en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les dades seran cedides a:

- La Comissió de Selecció.

- La universitat de destinació amb l'objectiu de gestionar la participació en la Transform4Europe Week

- L'asseguradora d'accidents de viatge, per a la prestació del servei d'assegurances de viatge associat

- Entitats financeres

- Administració autonòmica

- Ambaixades, consolats d'Espanya a l'estranger

- Centres i organismes: SEPIE

Els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu electrònica <https://seuelectronica.ua.es/va/index.html>

La informació addicional i detallada sobre Protecció de dades, els vostres drets i la Política de Privacitat de la Universitat d'Alacant, es pot consultar en l'enllaç següent: <https://seuelectronica.ua.es/va/privadesa.html>

12. Recursos

Contra la convocatòria, les bases i tots els actes administratius que se'n deriven, que esgoten la via administrativa, podeu interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del procediment administratiu comú de les administracions públiques, 6.4 de la llei Orgànica 6/2001, de 21 de desembre, d'Universitats i 46 de la Llei 29/1998, de 13 de juliol, reguladora de la jurisdicció contenciosa administrativa, i potestativament podran interposar recurs de reposició en el termini d'un mes comptador a partir de l'endemà de la publicació d'aquesta, davant de la rectora, d'acord amb el que disposen els articles 123 i 124 de la Llei 39/2015. Tot això sense perjudici que s'utilitze qualsevol altra via que es considere oportuna.

Davant de les actuacions definitives de la Comissió de Valoració, podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l. D'acord amb l'article 112 de la Llei 39/2015, no es podrà presentar recurs contra els actes de tràmit, tret que aquests decidisquen directament o indirecta el fons de l'assumpte o determinen la impossibilitat de continuar el procediment, produïsquen indefensió o perjudici irreparable a drets i interessos legítims. L'oposició a aquests actes de tràmit podrà al·legar-se per les persones interessades per a la seua consideració en la resolució que pose fi al procediment.

Alacant, 21 de febrer de 2022

LA RECTORA

Signat Rosa María Martínez Espinosa

VICERECTORA DE RELACIONS INTERNACIONALS I COOPERACIÓ PER AL DESENVOLUPAMENT

(Signat per delegació, segons Resolució de 22-12-2020).

Documents annexos:
------------------

* [Descargar 22645\_14.- Anexo.pdf](/Acuerdos/DescargarAnexoxId?idanexo=313689&idacuerdo=22160)
* [Descargar 22576\_14.- Annex.pdf](/Acuerdos/DescargarAnexoxId?idanexo=313690&idacuerdo=22385)





[Carretera Sant Vicent del Raspeig s/n  
03502 Sant Vicent del Raspeig - Alacant  
 Tel. 59 889 6353 - Fax 05 780 0627](https://www.google.es/maps/@69.704447,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12557&trk=tyah&trkInfo=tarId%5M6094923168568%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)